**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

**108/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**a Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás ajánlattételi felhívásának, valamint a feladatellátással kapcsolatos szerződések módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**1. Elfogadom** a Tiszavasvári járóbeteg ellátás szakorvosi és nem szakorvosi ellátásainak és a Tiszavasvári központi háziorvosi ügyeleti ellátás közbeszerzési eljárására irányuló **94/2021. számú polgármesteri határozattal elfogadott ajánlattételi felhívás módosítását a határozat 1. melléklete szerinti tartalommal.**

2. Módosítom és elfogadom a **94/2021. számú polgármesteri határozattal elfogadott járóbeteg szakorvosi** ellátás **feladatellátási szerződését** jelen határozat 2. mellékletét képező tartalommal.

2. Módosítom és elfogadom a **94/2021. számú polgármesteri határozattal elfogadott központi orvosi ügyeleti** ellátás **feladatellátási szerződését** jelen határozat 3. mellékletét képező tartalommal.

**INDOKOLÁS**

94/2021. számú polgármesteri határozattal elfogadásra került a Tiszavasvári járóbeteg ellátás szakorvosi és nem szakorvosi ellátásainak és a Tiszavasvári központi háziorvosi ügyeleti ellátás közbeszerzési eljárására irányuló ajánlattételi felhívása. A felhívás közzétételére irányuló folyamat elindításra került az Elektronikus Közbeszerzési Rendszeren (továbbiakban: EKR) keresztül. Az EKR-től hiánypótlás érkezett, mely értelmében a közbeszerzési eljárást a becsült érték összege miatt, nem nemzeti nyílt, hanem uniós nyílt eljárásként kell lefolytatni. Ennek megfelelve az ajánlatételi felhívás módosítása vált szükségessé. Az uniós nyílt eljárás ajánlatételi felhívása jelen határozat 1. mellékletét képezi.

A járóbeteg szakorvosi ellátás és a központi orvosi ügyeleti ellátás feladatellátási szerződése kiegészült arra vonatkozóan, hogy legfeljebb a KSH által közzétett előző évi általános infláció mértékével nőhet az önkormányzat által fizetett támogatás éves összege.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 29.

**Szőke Zoltán**

**polgármester**